Z A P I S N I K
2. sjednice Vijeća Gradske četvrti Podsljeme
održane 29. kolovoza 2017. u MO Šestine, 
Šestinski trg 10, s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec, Zlatko Večerin

Drugi nazočni: Goran Rogić, Gradski ured za mjesnu samoupravu

Sjednicu otvara gospodin Krešimir Kompresak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 1. (konstitirajuće) sjednice Vijeća Gradske četvrti Podsljeme.Bez primjedbi, jednoglasno je verificiran zapisnik 1. (konstitirajuće) sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći



DNEVNI RED:

1.  Aktualna problematika na području Gradske četvrti Podsljeme
2.  Prijedlog zaključka o kupnji zemljišta u Zagrebu, k.č.br. 10769/2 k.o. Markuševec
3.  Prijedlog zaključka o korištenju sredstava s pozicije „Ostali nespomenuti rashodi   
     poslovanja“ 
4.  Pitanja, prijedlozi i obavijesti



Ad 1. Aktualna problematika na području Gradske četvrti Podsljeme

Predsjednik Vijeća ističe kako su polako krenuli radovi na području Gradske četvrti Podsljeme i očekuje intenzivniju realizaciju stavki iz Plana komunalnih aktivnosti, dok je većina akcija iz nadležnosti Zrinjevac i Zagrebačkih cesta već realizirana ili u tijeku.
Moli sve članove Vijeća da svoje prijedloge i zahtjeve predaju u pismenom obliku, radi lakše komunikacije sa nadležnim službama.
Emil Tafra postavlja pitanje što je s nastavkom radova na kanalizaciji u ulici Šušnjevec te kada će biti dovršena rekonstrukcija pruge Mihaljevac- Dolje, budući da su prvotni rokovi već probijeni?
Predsjednik Vijeća odgovara kako je Vodoopskrba i odvodnja d.o.o. odgovorila kako ovih dana nastavlja radove na gradnji kanalizacije u ulici Šušnjevec, a u vezi problematike pruge Mihaljevac-Dolje obratiti ćemo se ZET-u dopisom.

Ad 2.  Prijedlog zaključka o kupnji zemljišta u Zagrebu, k.č.br. 10769/2 k.o. Markuševec

Predsjednik Vijeća objašnjava kako u centru Markuševca postoji veliki problem nedostatka parkirnih mjesta, koji rezultira nepropisnim parkiranjem automobila na cesti, što dovodi do velikih problema u odvijanju prometa osobnih automobila i javnog autobusnog prijevoza. Na prijedlog brojnih stanovnika Mjesnog odbora Markuševec, predlaže da Vijeće Gradske četvrti Podsljeme pokrene postupak za kupnju zemljišta u Zagrebu, k.č.br. 10769/2 k.o. Markuševec.
Radi se o velikoj parceli u samom centru Markuševca, koja je pogodna za izgradnju i uređivanje većeg parkirališta.
U neformalnom razgovoru dobivena je potvrda da je vlasnik zemljišta zainteresiran za prodaju. Sredstva za realizaciju navedenog, osigurat će Vijeće Gradske četvrti Podsljeme u svom Planu komunalnih aktivnosti.

Nakon kraće rasprave, Vijeće jednoglasno donosi:


Z A K LJ U Č A K
o kupnji zemljišta u Zagrebu, k.č.br. 10769/2 k.o. Markuševec

	1. Vijeće je prihvatilo prijedloge građana Mjesnog odbora Markuševec o potrebi 	   
    	     kupnje zemljišta, k.č.br.10769/2 k.o. Markuševec za gradnju parkirališta.

	2. Vijeće traži od nadležnog Gradskog ureda da pokrene potrebne radnje za kupnju 		    zemljišta iz točke 1. ovog zaključka
	
	3. Ovaj će zaključak biti upućen Gradskom uredu za mjesnu samoupravu na daljnje 	     postupanje.


Ad 3. Prijedlog zaključka o korištenju sredstava s pozicije „Ostali nespomenuti rashodi poslovanja“

Predsjednik Vijeća objašnjava kako je pristigao zahtjev HSPD „Sljeme Šestine“ za financijsku pomoć u organizaciji putovanja na nastup.
Budući da nije bilo daljnje rasprave, jednoglasno je donesen Zaključak o korištenju sredstava s pozicije „Ostali nespomenuti rashodi poslovanja“. Isti se nalazi u privitku ovog zapisnika.

Sjednica je završila u 9,30 sati.

KLASA: 026-02/17-001/258
URBROJ: 251-06-11-2-17-2
Zagreb, 11. srpnja 2017.

